**B.A. I Semester II Home Science**

**Paper II- Resource Management**

**Module 1- Introduction to Resource Management**

* 1. Concept, Meaning and Scope of Management व्यवस्थापनाचा अर्थ, संकल्पना व व्याप्ती
  2. Need of Management in day-to-day life दैनंदिन जीवनात व्यवस्थापनाची गरज
  3. Management in Changing world बदलत्या जगातील व्यवस्थापन
  4. **व्यवस्थापनाचा अर्थ, व्याप्ती व संकल्पना, (Concept, Meaning and Scope of Management)**

**व्यवस्थापनाचा अर्थ व व्याख्या**

व्यवस्थापन हे मानवी संस्कृती इतकेच पुरातन आहे. व्यवस्थापन म्हणजे व्यवस्था करणे. एखाद्या उद्दिष्टाकरिता व्यक्ती एकत्र येतात. कोणतेही काम एकट्याने करणे म्हणजे व्यवस्थापन नव्हे तर इतरांकडून व्यवस्थितपणे काम करून घेणे म्हणजे व्यवस्थापन होय.

उपलब्ध जी साधने आहेत अशा साधनांचा प्रभावीपणे जास्तीत जास्त उपयोग करून घेण्याचे शास्त्र म्हणजे व्यवस्थापन होय.

आधुनिक काळात व्यवस्थापन हा व्यवसायाचा अत्यंत महत्वाचा घटक मानला जातो. व्यवसाय, सामाजिक संस्था, शिक्षण संस्था, आरोग्य, क्रीडा, कुटुंब संस्था या सर्वच क्षेत्रात व्यवस्थापनाचावापर होऊ लागला आहे. साधनांचीव्यवस्था करणे, कार्याचा निश्चित आराखडा तयार करणे, भविष्यातील अंदाज बांधणे, अडचणींवर मातकरण्यासाठी व्यवस्थापन अत्यावश्यक आहे.

कौटुंबिक जीवनात व्यवस्थापन हा गृहिणीचा महत्वपूर्ण भाग आहे. कुटुंब हे सुखी व समाधानी असावे हेच जीवनाचे ध्येय असते. दैनंदिन जीवन उत्तम रीतीने पार पाडावे म्हणून गृहिणी सतत घरासाठी झटत असते व यासाठी ती ज्या गोष्टी मनात आखते ते म्हणजे व्यवस्थापन. एखादे काम योग्य रीतीने पार पाडावे म्हणून केलेली आखणी म्हणजे व्यवस्थापन.

**व्याख्या :**

आपल्याजवळ जे आहे म्हणजे साधन संपत्ती, तिचा योग्य पद्धतीने वापर करून लक्ष गाठणे म्हणजे व्यवस्थापन.

काही अभ्यासकांनी केलेल्या व्याख्या पुढील प्रमाणे आहेत.

**निकेल आणि डोर्सी** यांच्या मते कौटुंबिक लक्ष्य प्राप्तीकरिता उपलब्ध असलेल्या साधन संपत्तीचे नियोजन नियंत्रण व मुल्यांकन करणे म्हणजे गृह व्यवस्थापन होय.

**ग्रॉस आणि क्रेण्डाल** यांच्यानुसार गृह व्यवस्थापन ही एक मानसिक प्रक्रिया आहे ज्यामध्ये नियोजन, नियंत्रण, मुल्यांकनाद्वारे कौटुंबिक साधन संपत्तीचा वापर करून कौटुंबिक ध्येय, उद्दिष्टे प्राप्त केली जातात.

**व्यवस्थापन** म्हणजे एखाद्या गोष्टीचे (बाबींचे) मनात किंवा लिहून तयार केलेले पद्धतशीर नियोजन. आपल्या जवळ जे आहे म्हणजे साधन संपत्ती तिचा योग्य रीतीने वापर करून लक्ष गाठणे म्हणजे व्यवस्थापन. **व्यवस्थापन** म्हणजे वैयक्तिक व कौटुंबिक ध्येय प्राप्तीसाठी साधन संपत्ती उपयोगात आणण्याची प्रक्रिया.

व्यवस्थापन प्रक्रियेत तीन पायऱ्या असतात - नियोजन. नियोजन केलेल्या गोष्टी अंमलात आणणे म्हणजे नियंत्रण, व साधन संपत्तीच्या उपयोगाने मुल्यांकन करून ध्येय प्राप्ती करणे.

**व्यवस्थापनाची संकल्पना:**

रोजच्या जीवनात व्यवस्थापन अतिशय महत्वाचे ठरते. प्रत्येक व्यक्तीला व्यवस्थापनाविषयी ज्ञान असणे आवश्यक आहे. गृह व्यवस्थापनाची संकल्पना साधारणपणे दोन प्रकारात विभागले जाते.

1.भौतिक दृष्टीकोन (Material Aspect)

2.मानवीय दृष्टीकोन (Human Aspect)

**1. भौतिक दृष्टीकोन (Material Aspect):** या विचार प्रणालीनुसार व्यवस्थापनामुळे होणारे भौतिक फायदे लक्षात घेतले जातात.जसे गृह व्यवस्थापनाचे तंत्र उपयोगात आणल्याने किती प्रमाणात साधन संपत्तीची बचत करता येईल व कार्य क्षमता किती प्रमाणात वाढेल याचा विचार प्रामुख्याने केला जातो. कौशल्य वाढविणे व योग्य साधन सामग्रीची निवडकरणे हा देखील यातील महत्वाचा भाग असतो. या संकल्पनेत काम पूर्णत्वाला नेणे व कामाचा दर्जा कायम ठेवणे ह्या गोष्टींना महत्व दिले जाते. उदा. स्त्री जर हराबाहेर जाऊन नोकरी करीत असेल तर पैशाचा योग्य मोबदला देऊन कोणाकडून काम करून घेणे व कुटुंबातील कामातील दर्जा कायम ठेवणे यास प्राधान्य देते.

**2. मानवीय दृष्टीकोन (Human Aspect):** असा दृष्टीकोन ठेवणारे लोक कार्य क्षमतेपेक्षा घरातील आनंदी वातावरण, कुटुंबातील सदस्यांचा सर्वांगीण विकास, आपापसातील चांगले संबंध याला अधिक महत्व देतात. हेच त्यांचे उद्दिष्ट असते. या उद्दिष्टाच्या प्राप्तीकरिता व्यवस्थापनाचा उपयोग करतात.

**व्यवस्थापनाची व्याप्ती:**

गृह जीवनाकरिता शिक्षण देणारे शास्त्र गृह व्यस्थापन हे अत्यंत प्राचीन काळापासून चालत आलेले आहे. गृह व्यवस्थापनाचा प्रकार प्रत्येककुटुंबाच्या जीवन पद्धती प्रमाणे बदलत असतो. कुटुंबाचा गुणांचा, मुल्यांचा विकास होतो व त्याचा जीवनावर परिणाम होतो. मूल्य, नीतीनियम, सहकार्य, प्रेम, आपलेपणा, विश्वास याची शिकवण होते. चांगले गृह व्यस्वस्थापन असलेल्या घरात असे शिक्षण अधिक चांगल्या पद्धतीने दिले जाते.

घरातच सर्वांगीण विकास होत असतो. गृह व्यवस्थापानाचे प्रमुख उद्दिष्ट म्हणजे कुटुंबातील साधन क्षमतेचा वापर करून जीवनमान उंचावणे, उद्दिष्ट गाठण्याचा प्रयत्न करणे. घरातील वातावरण जर सहकार्याची, विश्वासाची भावना, प्रसन्न वातावरण, पोषक आहार, गरजा पूर्ण करणारे असेल तर व्यक्ती सुखी समाधानी राहू शकतो.यासाठी रूह व्यवस्थापन महत्वाचे आहे. व्यवस्थापनाचे क्षेत्र व्यापक आहे.

आदर्श घराची निर्मिती गृहिणी कशा प्रकारे शास्त्रोक्त पद्धतीने करू शकते याचा अभ्यास या विषयात केला जातो. वैज्ञानिक प्रगतीमुळे विविध उपकरणाच्या वापराने गृहिणीची गृहकृत्ये सोपी व सुटसुटीत झाली. उदा. मिक्सर, फूड प्रोसेसर, वॉशिंग मशीन, वेक्युम क्लीनर, मायक्रो ओव्हन इ. स्त्री नोकरी करणारी असेल किंवा नसेल तिला घरातील महत्वाच्या भूमिका पार पदव्या लागतात.उदा. पत्नी, आई, अर्थशास्त्रज्ञ, घरात कोणी आजारी असेल तेव्हा नर्स, मुलांचा अभ्यास घेतांना शिक्षिका, आहार तज्ञ, अशा अनेक भूमिका पार पाडते. हे सर्व शिक्षण गृहिणीला गृहव्यवस्थापनात दिले जाते.

मुलांचे संगोपन, व्यक्तिमत्व विकास हे घरातील वातावरणावरच अवलंबून असते. गृहशास्त्र विषयाच्या अभ्यासाने हे सहज शक्य होते. जेव्हा एखादी स्त्री सर्वांगीण विकासाच्या दृष्टीने विचार करते तेव्हा या विषयाचे ज्ञान असणे महत्वाचे आहे.

गृह्कार्यासाठी व्यवस्थापन महत्वाचे आहे. यामध्ये व्यवस्थापन पायऱ्यांचाउपयोग केला जातो. निर्णय कसे घ्यावेत, कार्यसरलीकरणाचा उपयोग, कौटुंबिक साधन संपत्तीचा उपयोग कसा करावा, अर्थ व्यवस्था, कुटुंबाच्या व्यक्तीच्या आवडीनुसार कामाची विभागणी अशा विविध घटकांचे सविस्तर अध्ययनगृह व्यवस्थापनात केले जाते.

गृहव्यवस्थापनाच्यादुसऱ्या भागात गृह निर्माण, गृह सजावटीचे अध्ययन करण्यात येते. घरासाठी जागेची निवड, खोल्यांच्या योजना, रंग योजना, गृह मूल्य, गृह सजावट, फर्निचर, वेळ व शक्तीचा उपयोग व व्यवस्थापन, कौटुंबिक उत्पनाचे व्यवस्थापन, कार्यसरलीकरण, ग्राहक जागरुकता, घराची स्वच्छता, अशा घटकांचा सविस्तर अभ्यास करणारे शास्त्र म्हणजे गृहव्यवस्थापनाचे क्षेत्र आहे. गृहव्यवस्थापनाचा केवळ अभ्यास करून व्याप्ती संपत नाही तर कुटुंबातील प्रत्येक व्यक्तीमध्ये आधुनिक दृष्टीकोन निर्माण करण्याचे काम गृह व्यवस्थापनात केले जाते.

**1.2 दैनंदिन जीवनात व्यवस्थापनाची गरज: (Need of Management in day to day life)**

प्रत्येक कुटुंबात व्यवस्थापन प्रक्रियेचा उपयोग केला जातो. इतकेच नव्हे तर प्रत्येक गृह कार्यात व्यवस्थापन प्रक्रियेची आवशक्यता असते. जे कार्य व्यवस्थापनाच्या नियमानुसार केले जाते ते योग्य रीतीने पार पाडलेले दिसून येते. कार्यपुर्तीसाठी व समाधानासाठी व्यवस्थापन आवश्यक असते. कुटुंब संस्था प्रचलित झाल्यापासून व्यवस्थापनप्रक्रिया अस्तित्वात आली आहे. प्राचीन काळापासून व्यवस्थापन प्रक्रियेचा उपयोग केला जात असे.

व्यवस्थापनामुळे केलेल्या कार्यात अपेक्षेपेक्षा उत्तम यश प्राप्त होते. व्यक्तीच्या गरजा अमर्याद असतात.व त्यांची पुरती करणारी साधन संपत्तीमर्यादित असते. म्हणून साधनसंपत्तीचा योग्य वापर करून ध्येय गाठण्यासाठी व्यवस्थापनचीआवश्यकता असते.

अनेक वर्षात कुटुंब व समाज विविध परिवर्तनातून गेलेला आहे. पुतन काळी असलेल्या कुटुंबापेक्षा आजचे कुटुंब अनेक प्रकारे वेगळे आहे. पूर्वीच्या एकत्र कुटुंबाच्या तुलनेत आजच्या विभक्त कुटुंबात सदस्यांची संख्या कमी असते. त्यामुळे कुटुंबातील प्रत्येक सदस्याने काम करण्याची गरज असते. आजची स्त्री समाजातील सक्रीय घटक बनलेली आहे. बुद्धी व कृतीशिलतेचा वापर करून घर सांभाळत ती नोकरी व व्यवसाय करू लागली आहे. त्यामुळे वेळ व शक्तीची मागणी वाढू लागल्याचे दिसून येते. घरात व कार्यालयात अनेक तणावपूर्ण घटनांना तिला सामोरे जावे लागते. नातेसंबंधामध्ये अनेक अमुलाग्र बदल आलेले आहेत. त्यामुळे दैनंदिन जीवनामध्ये यशस्वी होण्यासाठी तिला कुशल व्यवस्थापनाची गरज निर्माण झाली आहे.

शास्त्रीय व तंत्रज्ञानातील प्रगतीमुळे बाजारामध्ये अनेक आधुनिक साधने उपलब्ध आहेत. त्यामुळे गृहिणीला वेळ व शक्तीची बचत करत येते. उदा. मायक्रोवेव्ह ओव्हन, फूड प्रोसेसर, वॉशिंग मशिन, डिश वॉशर, व्हेक्युम क्लीनर इ. तंत्रज्ञानातील संशोधनामुळे घरात वापरल्या जाणाऱ्या वस्तूच्या साहित्य व बनावटीमध्ये अनेक बदल घडले आहे. त्याचा प्रभाव त्याच्या वापरावर व देखभालीवर झाला आहे.

औद्योगिकरणामुळे जास्तीत जास्त लोकांना उद्योग, रोजगार, नोकरी मिळाली आहे. त्यामुळे उत्पन्न वाढून कुटुंबाचे राहणीमान सुधारले आहे. औद्योगिकरणामुळे वस्त व सेवा लोकांपर्यंत उपलब्ध झाले आहे. त्यामुळे कुटुंबातील सदस्यांना खरेदीसाठी निवडीला भरपूर वाव मिळतो. खाण्यास तयार पदार्थ बाजारात मिळतात. त्यामुळे नोकरी करणाऱ्या स्त्रीला व गृहिणीला आपली वेळ व शक्तीची बचत होण्यास मदत होते. व्यवस्थापनाचेज्ञान असल्यास टी जास्त कुशलतेने उपलब्ध साधनांचा उपयोग करू शकते.

संगणक तंत्रज्ञानामुळे उदा. मोबाईल, इंटरनेट, कॉम्पुटर बुद्धिवादी कामे करणे जास्त सुकर व सोयीचे झाले आहे. दळणवळण तंत्रज्ञानातील सुधारणांमुळे उदा. मोबाईल मुळे लोकांना संपर्ल झटपट साधता येत असल्यामुळे त्यांची ताणतणावातून मुक्तता होते. व जगातील कोणत्याही कोपऱ्यातून त्वरित संपर्क साधता येतो.

समाजाची रचना, तंत्रज्ञान, विज्ञान, उद्योजकता यातील बदलाचा कुटुंबावर परिणाम होतो. त्यामुळे कुटुंबातील व्यवस्थापनावर देखील परिणाम होतो. कुटुंबातील सदस्यांना अशा बदलांना सामोरे जाऊन त्यांच्याशी मिळते जुळते घेणे गरजेचे आहे. अशा वेळेस व्यवस्थापन करणे हे जास्त गरजेचे आहे. त्यामुळे कुटुंबातील सदस्य सुखाने समाधानाने राहू शकतात. व्यवस्थापन प्रक्रियेच्या मदतीने उपलब्ध मानवीय व अमानवीय संसाधनाचा अधिक प्रभावशाली वापर करून ध्येय गाठता येते.

**1.3 बदलत्या जगातील व्यवस्थापन (Management in Changing world)**

कौटुंबिक क्षेत्र असो व सामाजिक, आर्थिक अथवा राजकीय क्षेत्रअसो त्यात बदल घडून येतांना दिसतात. गृह व्यवस्थापनात आधुनिक उपकरणांनी फार मोठा बदल घडवून आणला आहे. उदा. प्राचीन कालीन व वर्तमानकालीन स्वयंपाक घराची तुलना केल्यास हे बदल स्पष्टपणे लक्षात येतात. पूर्वी खाली बसून चूल किंवा शेगडीवर स्वयंपाक करण्यात येत असे. परंतु आज ओट्यावर गेस शेगडी ठेवून उभ्याने स्वयंपाक केला जातो. पूर्वी स्वयंपाक व भोजन खाली बसून केले जात असे. पण आज भोजन कक्षात टेबल खुर्चीचा उपयोग करून जेवण घातले जाते. पूर्वी मसाला वाटण्यासाठी पाटा व वरवंटयाचा उपयोग करण्यात येत असे. आज हे कार्य मिक्सर, फूड प्रोसेसर द्वारे केले जाते.

बाजारामध्ये उपलब्ध असणाऱ्या विविध उपकरणांमुळे आज गृहिणीला काम करतांना वेळ, शक्ती व पैशाची बचत होते. उदा. वॉशिंग मशिन. यामुळे गृहिणी एकाच वेळेस वॉशिंग मशिन मध्ये कपडे धुणे, मायक्रोव्हेव ओव्हन मध्ये खाद्य पदार्थ तयार करणे व मुलांचा अभ्यास ह्या विविध क्रिया कुशलतेने पार पाडू शकते. वेळ व शक्तीचा योग्य वापर करून आपले छंद जोपासू शकते. खाण्यास तयार पदार्थ बाजारात उपलब्ध झाल्यामुळे उदा. तयार सूप, इंस्तंत इनस्टन्त (instant) ढोकळा, गुलाबजाम यामुळे वेळ व शक्तीची बचत होते.

औद्योगिक विकासामुल्र बरेचसे लोक व्यवसाय करू लागले. त्यामुळे त्यांचे राहणीमान सुधारले. औद्योगिककरणामुळे अनेक वस्तूचे उत्पादन मोठ्या प्रमाणात होऊ लागल्याने खरेदी करतांना वस्तूची निवड करण्याचे अनेक पर्याय उपलब्ध होऊ लागले. त्यामुळे निवड प्रक्रियेला नवीन दिशा लाभली. बाजारात नवीन नवीन, ‘खाण्यासाठी तयार’ (ready to eat) पदार्थ उपलब्ध होऊ लागले. त्यामुळे नोकरी करणाऱ्या गृहिणीच्या वेळ व शक्तीची बचत होऊ लागली. वैद्यकीय विज्ञान व वैद्यकीय क्षेत्रातील नवीन तांत्रिक विकास यामुळे मानवाच्या सर्व साधारण राहणीमानात सुधारणा झाली. अशा तऱ्हेचे समाजातील बदल, विज्ञान, तंत्रज्ञान, संगणक तंत्रज्ञान, संपर्क तंत्रज्ञान, लोक संख्या वाढ, बेरोजगारी इत्यादीमुळे कौटुंबिक जीवनावर तसेच साधन संपत्तीच्या व्यवस्थापनावर परिणाम होऊ लागला. अशा बदलांना सामावून घेण्यास व्यवस्थापन मदत करते. कौटुंबिक उद्दिष्टे साध्य करण्यासाठी आणि जास्तीत जास्त समाधान मिळविण्यासाठी मानवीय व अमानवीय साधने परिणामकारकरीत्या वापरणे आवश्यक असते.